Tema d'escriptori

## Tema d'escriptori

Lake, Andrew

Traductor: Antoni Bella
revisió Plasma 5.3 (14 de juliol de 2015)

La pestanya Tema

  En aquesta pestanya es mostra una llista de temes disponibles. Seleccioneu-ne un fent clic sobre un element de la llista.

  Utilitzeu el botó Obtén temes nous per a baixar temes addicionals des d'Internet o carregar un tema des d'un fitxer.

La pestanya Detalls

  Un tema d'escriptori plasma KDE es compon de diversos components o elements, que consisteixen principalment en fons svg i esquemes de colors. Aquest mòdul us permet personalitzar el tema d'escriptori plasma i substituir elements del tema amb els elements d'altres temes o des de fitxers.

  Els elements per a tema d'escriptori consisteixen en un element de tema pel plafó, un element de tema per a kickoff, un rellotge analògic...

  ### Nota

  Si voleu canviar el tema actual a un tema completament nou (per exemple, des de Breeze a Air), llavors podeu fer-ho a la pestanya Tema.

  Tots els temes disponibles es mostraran a la part superior, l'actual estarà ressaltat.

  A la llista d'elements, per a cada element que vulgueu substituir, seleccioneu un element de substitució des de la seva llista desplegable. Podeu seleccionar l'element corresponent d'un altre tema, o podeu seleccionar un fitxer. Els elements de tema d'escriptori Plasma són fitxers svg, a excepció de l'esquema de colors que és un fitxer d'esquema de colors KDE.

  En fer clic a Aplica es realitzaran tots els canvis. Això crearà un nou tema anomenat (Personalitzat) i s'aplicarà al vostre escriptori.

  ### Nota

  Els elements de tema esmentats són els components més visibles del tema d'escriptori de plasma. Altres components del tema no s'enumeren. El tema de nova creació utilitza aquests components no enumerats partint del tema que s'ha seleccionat a l'inici de la creació del tema personalitzat.

  Donar nom a un tema personalitzat

    Per a proporcionar un nom al tema personalitzat, feu clic a la casella de selecció Més i escriviu el nom del tema. També podeu proporcionar el vostre nom (autor), un número de versió per al tema i una descripció d'aquest. Feu clic a Aplica quan hagueu acabat.

  Eliminar un tema

    Seleccioneu el tema que us agradaria eliminar del quadre al damunt de la llista d'elements de tema. Feu clic a la casella de selecció Més. Feu clic al botó Elimina el tema per eliminar el tema seleccionat.

  Exportar un tema a un fitxer

    Exportar un tema a un fitxer

    Podeu compartir un nou tema personalitzat amb la comunitat mitjançant l'exportació d'aquest a un fitxer. Seleccioneu-lo al quadre al damunt de la llista elements de tema. Feu clic a la casella de selecció Més. Feu clic a Exporta el tema a un fitxer... Escriviu el nom del fitxer d'arxivat en el qual serà desat.