# Java i JavaScript

&Krishna.Tateneni; &Krishna.Tateneni.mail;
&traductor.Antoni.Bella;
24 de novembre de 2009
&kde; 4.4
KDE
Arranjament del sistema
konqueror
navegant
Java
JavaScript

## &Java; i JavaScript

### &Java;

&Java; permet descarregar aplicacions i executar-les en un navegador web, suposant que disposeu del programari necessari instal·lat en la vostra màquina. Molts servidors web utilitzen &Java; (per exemple, els serveis de banca en línia o llocs de jocs interactius). Hauríeu de tenir en compte que els programes en execució procedents d'orígens desconeguts poden suposar una amenaça per a la seguretat del vostre ordinador, fins i tot si el dany potencial no és gaire gran.

La casella de selecció Habilita Java globalment us permet activar per omissió la funcionalitat &Java; per a tots els llocs web. També podeu seleccionar la possibilitat de des/activar &Java; per a màquines específiques. Per afegir una política per a una màquina específica, feu clic al botó Nou... i se us mostrarà un diàleg en el que introduireu el nom de la màquina per a després acceptar o refusar el codi &Java; d'aquesta en particular, el qual afegirà el domini a la llista de l'esquerra de la pàgina.

Podeu seleccionar una màquina de la llista i fer clic al botó Canvia... per a escollir una política diferent per a dita màquina. Fent clic sobre el botó Elimina s'eliminarà la política per a la màquina seleccionada. Després d'eliminar-la, sobre dita màquina s'aplicaran les opcions globals.

Finalment, el grup de controls anomenat Arranjament de l'execució Java us permeten establir algunes opcions per a la manera en la que s'haurà d'executar &Java;.

Usa el gestor de seguretat normalment està activat. Aquesta opció causarà que s'executi la JVM (la màquina virtual de Java) junt amb un gestor de seguretat. Això impedirà a les miniaplicacions llegir i escriure al vostre sistema de fitxers, crear sòcols arbitraris, i d'altres accions que podrien utilitzar-se per a comprometre el sistema. La desactivació d'aquesta opció és sota el vostre risc. Podeu modificar el fitxer `$`HOME`/.java.policy` amb la utilitat policytool de &Java; per a ser més permissius indicant el codi a descarregar des de certs llocs.

Usa KIO convidarà a la JVM a utilitzar els transports KIO del propi &kde; per a les connexions de xarxa.

La casella de selecció Atura el servidor de miniaplicacions quan estigui inactiu més de us permetrà estalviar recursos tancant el servidor de miniaplicacions de &Java; quan aquest no estigui en ús, en comptes de deixar-lo en execució. Deixant això desactivat, podria fer que les miniaplicacions de &Java; s'iniciïn més ràpidament, però consumirà recursos del sistema quan no utilitzeu una miniaplicació de &Java;. Si ho activeu, podreu establir un interval per al temps de desconnexió.

Podeu optar a que el &konqueror; detecti automàticament la instal·lació de &Java; al vostre sistema, o especificar manualment el camí d'instal·lació seleccionant Camí a l'executable Java o «java». L'últim mètode és l'adequat si disposeu de múltiples instal·lacions de &Java; al vostre sistema i desitgeu especificar la que voleu emprar. Si la màquina virtual &Java; que esteu utilitzant requereix de qualsevol opció especial d'inici, podeu introduir-les en el quadre de text anomenat Arguments Java addicionals.

### JavaScript

Tot i el seu nom, el JavaScript no està relacionat amb el &Java;.

La primera part d'aquesta pestanya funciona de la mateixa manera que les opcions del &Java;.

La casella de selecció Habilita JavaScript globalment us permet activar la funcionalitat JavaScript, per omissió, per a totes les pàgines web. També podeu seleccionar la possibilitat de des/activar el JavaScript per a màquines específiques. Per afegir una política per a una màquina específica, feu clic al botó Nou... i se us mostrarà un diàleg en el que podreu introduir el nom de la màquina i després acceptar o refusar el codi JavaScript d'aquesta en particular, el qual afegirà el domini a la llista de l'esquerra de la pàgina.

Podeu seleccionar una màquina de la llista i fer clic al botó Canvia... per a escollir una política diferent per a dita màquina. Fent clic sobre el botó Elimina s'eliminarà la política per a la màquina seleccionada. Després d'eliminar-la, sobre dita màquina s'aplicaran les opcions globals.

L'últim conjunt d'opcions en la secció Polítiques JavaScript globals determinarà què succeeix quan una pàgina utilitza el JavaScript per a accions específiques.

Podeu activar o desactivar individualment la capacitat del JavaScript per a manipular les vostres finestres movent, canviant la mida o el focus. També podeu desactivar el JavaScript per a que no canvii el text de la barra d'estat, d'aquesta manera podreu veure els enllaços abans de fer clic, per exemple. La tria per aquestes opcions són Permet i Ignora.

Per obrir una finestra nova, hi ha un major control. Podeu ajustar el &konqueror; per a les accions de Permet dits requeriments, Pregunta cada vegada que es demani o Denega'ls tots.

L'opció Intel·ligent sols permetrà finestres emergents de JavaScript quan escolliu explícitament un enllaç que en creï una.