Identificació del navegador

## Identificació del navegador

Tateneni, Krishna `<tateneni@pluto.njcc.com>`

Traductor: Antoni Bella
revisió Plasma 5.3 (9 d'abril de 2015)

## Identificació del navegador

### Introducció

Quan el Konqueror es connecta a un lloc web per a descarregar informació, s'envia alguna informació bàsica per a identificar-se al lloc web en el formulari d'una capçalera «User Agent».

A causa de petites diferències en el mode en que funcionen els diferents navegadors, els llocs web que pressuposen l'ús d'un sol navegador poden no mostrar-se adequadament quan es troben amb un altre navegador. Alguns llocs web estan dissenyats per a examinar el contingut de la capçalera de l'agent d'usuari i incorporar aquesta informació en el codi HTML, de manera que el contingut es mostri correctament independentment del navegador utilitzat.

De tota manera, podria ser que trobéssiu algun lloc web que refusi el funcionar correctament, tret que estigueu utilitzant un navegador reconegut com a «adequat» per aquest lloc. En aquests casos podria ser necessari enganyar al lloc web fent que el Konqueror s'identifiqui com a un altre navegador utilitzant el contingut de la capçalera agent d'usuari.

### Ús

En aquest mòdul podeu configurar el tipus de navegador amb el que el Konqueror s'identificarà. Podeu controlar dita informació en funció del lloc web. Usualment, el quadre de llista anomenat Identificació específica del lloc, estarà buit, de manera que el Konqueror utilitzi la identificació per omissió.

Podeu deshabilitar directament l'enviament d'un agent d'usuari, desmarcant la casella de selecció Envia la identificació. Això pot ocasionar comportaments estranys en alguns llocs i fins i tot poden denegar-vos l'accés a certs llocs web, de manera que deshabiliteu-lo amb precaució.

Per a configurar una nova associació de l'agent, premeu el botó Nou.... Introduïu el nom del servidor o domini en el quadre de text en la part superior del diàleg emergent, que està anomenat com a En navegar el lloc següent.

Noteu que no podeu utilitzar el comodí * en aquest quadre de text. Tot i que, la cadena `kde.org` servirà per a totes les màquines en el domini `kde.org`

Després d'introduir el nom del servidor, introduïu l'etiqueta identificativa en el següent quadre combinat, la qual s'anomena Usa la identificació següent: o escolliu una opció des de la llista. Si no escolliu una cadena de la llista, almenys necessitareu conèixer quin aspecte té des del navegador una identificació vàlida. Per exemple, podríeu introduir `Mozilla/4.0 (compatible; MSIE 4.0)`.

Podeu fer clic a sobre de qualsevol entrada existent a la llista, i després modificar els continguts dels quadres de text fent clic sobre el botó Canvia....

El botó Suprimeix es pot utilitzar per suprimir l'entrada seleccionada en la llista d'associacions dels agents configurats. El botó Suprimeix-ho tot eliminarà totes les cadenes d'agent d'usuari configurades. Feu clic a Aplica per a que els vostres canvis tinguin efecte.

Podeu utilitzar les caselles de selecció a la part superior de la pantalla per a crear un agent d'usuari que sigui únicament vostre, escollint la vostra pròpia combinació de nom del sistema operatiu i versió, plataforma, tipus de processador i idioma.

En tots els casos, l'agent d'usuari que s'envia per omissió es mostra en negreta a la part superior de la pàgina.