El manual de KNetAttach

# El manual de KNetAttach

Bennett, Orville `<obennett@hartford.edu>`

Traductor: Antoni Bella
revisió Plasma 5.3 (10 d'abril de 2015)

Dret de reproducció © 2005 Bennett, Orville

Avís legal

KNetAttach és un assistent que facilita la integració dels recursos de xarxa amb el vostre escriptori KDE.

Capítol 1. Introducció
Introducció

# Capítol 1. Introducció

L'assistent KNetAttach, conegut afectuosament com a l'assistent per a carpetes de xarxa, us permet afegir i integrar amb facilitat diverses carpetes de xarxa amb el vostre escriptori KDE. Si us plau, informeu de qualsevol problema o demaneu noves característiques al lloc web per a errors del KDE.

Capítol 2. Usar KNetAttach
Usar KNetAttach

# Capítol 2. Usar KNetAttach

Tal com podeu veure en la captura de pantalla de a sota, l'assistent per a carpetes de xarxa actualment us permet afegir quatre tipus de carpetes de xarxa: WebDav, FTP, unitats de xarxa Microsoft® Windows® (Samba) i SSH. A més, podeu escollir una connexió recent des del quadre de llista.

Finestra principal de l'assistent per a carpeta de xarxa

## Afegir carpetes de xarxa

Les carpetes de xarxa es mostren en una localització especial de Konqueror i Dolphin anomenada carpeta virtual. Aquesta carpeta virtual serà accessible escrivint `remote:/` en la barra de localització o seleccionant Xarxa des del plafó Llocs. Aleshores podreu veure qualsevol carpeta que hagi estat prèviament afegida o utilitzar l'assistent per afegir-n'hi de noves.

La carpeta virtual amb l'assistent per a carpetes de xarxa

Parlant d'assistents, l'assistent per a carpetes de xarxa pretén ser molt fàcil d'utilitzar. Després d'obrir-lo haureu de seleccionar el tipus de carpeta de xarxa a la que voleu accedir. Quan aneu a la següent pantalla us caldrà omplir la informació que se us demani. El pas final és introduir el vostre nom d'usuari i la contrasenya d'accés per a la xarxa compartida a la que heu decidit accedir.

A sota hi ha una llista de la informació que necessita l'assistent per a crear les carpetes de xarxa. Si una opció no està disponible per a una carpeta en particular no haureu d'introduir-la. Per exemple, les carpetes de Samba no requereixen cap entrada Port.

Nom:

  Aquí és on heu d'indicar un nom per a la connexió de xarxa. Aquest tan sols està limitat per la vostra imaginació (o alfabet).

Usuari:

  Aquest és el nom d'usuari per establir la connexió.

Servidor:

  Aquest serà l'adreça del servidor que intenteu afegir. Podrà ser una adreça IP o nom de domini.

Port:

  Aquí introduireu el número de port al que voleu que es connecti. Usualment n'hi ha prou amb el valor per omissió.

  ### Nota

  No està disponible per a carpetes Microsoft® Windows® (Samba).

Carpeta:

  El camí cap a la carpeta amb la que voleu connectar ha d'anar aquí.

Codificació:

  Utilitzeu els elements en aquest quadre de llistat per a seleccionar una codificació per a les connexions FTP i ssh.

Crea una icona per a aquesta carpeta remota

  Si aquesta casella està marcada es crearà una icona permetent l'accés a través de la carpeta virtual remote:/. Si està sense marcar la connexió serà possible, però no restarà accessible a través de remote:/.

  ### Nota

  L'opció Connexió recent: us permet connectar amb l'últim punt de muntatge de la xarxa al que estàveu connectat utilitzant l'assistent s'hagi o no creat una icona.

Usa encriptatge

  Si està marcada s'habilitarà la possibilitat de crear una connexió segura.

  ### Nota

  Tan sols disponible per a carpetes WebDav.

Capítol 3. Vista ràpida a KNetAttach
Vista ràpida a KNetAttach

# Capítol 3. Vista ràpida a KNetAttach

Aquesta serà un vista ràpida a l'assistent per a carpetes de xarxa. No badeu o us ho perdreu.

A sota podeu veure la finestra principal de l'assistent per a carpetes de xarxa. Aquí escollirem el tipus de carpeta que volem afegir o connectar. El propòsit d'aquesta vista ràpida serà l'ús del FTP. Aquest conté la majoria de les opcions que us podeu trobar utilitzant l'assistent.

Bé, hem (almenys jo) decidit afegir una carpeta FTP. A sota podeu veure un exemple del tipus d'informació que necessitarem afegir al vostre servidor FTP particular. Després de completar-la premerem Desa i connecta i s'esperarà la màgia. O, si el vostre servidor requereix algun tipus de validació se us demanarà abans de permetre-us connectar.

Ara ja estem tots connectats i podem navegar pel nostre nou recurs compartit. Perfecte!

Per a tornar a veure totes les nostres carpetes de la xarxa és necessari escriure remote:/ en la barra de localització de Konqueror o Dolphin, o seleccionar Xarxa des del plafó Llocs.

Fins i tot podeu afegir noves carpetes des de la mateixa adreça utilitzant l'enllaç Afegeix una carpeta en xarxa. Això ens permet finalitzar la nostra vista ràpida. Us desitjo la millor de les sorts en les vostres pròpies aventures amb les carpetes en xarxa. ;-)

Capítol 4. Crèdits i llicència
Crèdits i llicència

# Capítol 4. Crèdits i llicència

KNetAttach

Copyright del programa 2004 Staikos, George `(staikos AT kde.org)`

Documentació Copyright (c) 2005 Bennett, Orville `(obennett AT hartford.edu)`

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada sota els termes de la Llicència de Documentació Lliure de GNU.

Aquest programa està llicenciat sota els termes de la Llicència Pública General de GNU.