Dreceres

## Dreceres

McBride, Mike `<no mail>`

Schenck, Jost `<jost@schenck.de>`

Traductor: Antoni Bella
revisió Plasma 5.3 (8 d'abril de 2015)

## Dreceres

### Introducció

Tot i que la major part de la funcionalitat oferta pel KDE es pot aconseguir emprant la interfície «apunta i clica», moltes persones prefereixen usar el teclat per a algunes tasques. Per exemple prémer, Ctrl+F és més ràpid que moure les mans a fora del teclat per cercar el ratolí, obrir el menú Edita i seleccionar Cerca.

Com gent diferent té preferències diferents quant a les dreceres del teclat, el KDE ofereix una completa personalització dels «lligams de tecla». Un lligam de tecla o una drecera és una associació d'una acció amb una tecla o una combinació d'aquestes.

### Dreceres estàndard i dreceres globals

Les dreceres estàndard i les dreceres globals funcionen de la mateixa manera. De fet, en certa manera les dreceres estàndard o d'aplicació també són «globals». L'única diferència és:

- «Dreceres de teclat estàndard» es refereixen a accions que sovint estan disponibles en les aplicacions, com ara; Desa, Imprimeix, Copia, etc.

- «Dreceres de teclat globals» són dreceres que tenen sentit fins i tot quan no hi ha cap aplicació oberta. Aquestes dreceres usualment es refereixen a accions com passar a diferents escriptoris, manipulació de finestres, etc.

Si us plau, noteu que les dreceres d'aplicació aquí configurades sols són les accions estàndard trobades més freqüentment a les aplicacions. La majoria d'aplicacions també definiran les seves pròpies accions, pel qual haureu de personalitzar els lligams de tecles emprant el diàleg de lligams de tecles de l'aplicació.

#### La pàgina Dreceres de teclat estàndard

A la part superior d'aquest diàleg es veu un quadre d'entrada, on podeu cercar de forma interactiva per als noms de les dreceres (p. ex., Copia) o la combinació de tecles (p. ex., «`Ctrl+C`»).

A continuació al quadre de cerca és on podeu veure una llista de dreceres de teclat, és a dir associacions entre les accions (p. ex., Copia) es mostren a la columna Acció i les tecles o combinació de tecles (p. ex., Ctrl+C) són mostrades a la columna Drecera o Alternatiu.

#### La pàgina Dreceres de teclat globals

A la part superior d'aquesta pàgina hi ha una llista desplegable que us permetrà seleccionar un Component del KDE com KWin, Escriptori Plasma, etc. Les dreceres definides per al component seleccionat es mostren a la columna Acció i Global en la vista de llista. Feu clic a la llista desplegable Fitxer a la dreta per a importar/exportar un esquema, anul·lar totes les dreceres i eliminar un component.

Aquesta pàgina té la mateix quadre de cerca com la pestanya Dreceres de teclat estàndard.

#### Configura els lligams de tecla

La configuració dels lligams de tecla és força fàcil. Al mig del mòdul de Arranjament del sistema veureu una llista d'accions disponibles. Si hi ha un lligam de tecla associat a aquesta acció el trobareu immediatament a la dreta. Simplement seleccioneu l'acció que voleu configurar.

Després de seleccionar una acció en la llista advertireu que aquest element es ressalta i es veuen dues caselles de selecció addicionals per sota d'aquest element en la vista de llista. Allí podreu configurar un lligam de tecles o potser cap lligam de tecles per a l'acció seleccionada.

- Omissió: l'acció seleccionada estarà associada amb el valor predeterminat del KDE. Aquesta és una bona elecció per a la majoria dels casos, atès que el KDE incorpora uns quants lligams de tecla raonablement planificats.

- A mida: si seleccioneu aquesta opció, podreu crear un lligam de tecles per a l'acció seleccionada. Feu clic al botó Cap o marqueu la drecera a mida seleccionada prèviament. Ara, l'etiqueta del botó canvia a Entrada. Simplement seleccioneu qualsevol tecla modificadora (és a dir, Maj, Ctrl o Alt) i després seleccioneu una tecla normal o tecla de funció (p. ex., F11) a la que voleu assignar aquesta combinació.

  En fer clic a la columna Alternatiu d'una fila a la llista es permet editar la segona drecera per a l'acció.