Ratolí

## Ratolí

McBride, Mike `<no mail>`

Hards, Brad `<bradh@frogmouth.net>`

Traductor: Antoni Bella
revisió Plasma 5.3 (9 d'abril de 2015)

Aquesta és la documentació per al mòdul d'Arranjament del sistema del KDE que configura el ratolí i d'altres dispositius de punter.

## Ratolí

Aquest mòdul us permet configurar el vostre punter. El punter pot ser un ratolí, una bola, un plafó o qualsevol altre peça de maquinari que faci una funció similar.

Està dividit en diverses pestanyes: General, Avançat i Navegació del ratolí. També pot haver-hi més d'una pestanya addicional si teniu un ratolí Logitech o una bola, perquè proveeixen accés a característiques especials.

### General

Ordre del botó

  Si sou esquerrà, podríeu desitjar intercanviar les funcions dels botons esquerra i dret del punter escollint l'opció «Esquerrà». Si el punter té més de dos botons, tan sols es veuran afectats els botons esquerra i dret. Per exemple, si disposeu d'un ratolí de tres botons, el botó central no es veurà afectat.

Inverteix la direcció de desplaçament

  Si es marca aquesta casella de selecció, la roda del ratolí (si n'hi ha cap) funcionarà en la direcció oposada (de manera que si desplaceu cap amunt l'efecte serà l'invers i s'anirà cap avall). Això pot ser d'utilitat per a manejar configuracions poc usuals del servidor X.

Doble clic per a obrir fitxers i carpetes (selecciona les icones al primer clic)

  Si aquesta opció no està marcada, les icones/fitxers s'obriran amb un sol clic del botó esquerre del ratolí. Aquest comportament per omissió és el que esperaríeu quan feu clic sobre els enllaços a la majoria dels navegadors. Encara que si la marqueu, les icones/fitxers s'obriran amb un doble clic, mentre que un sol clic només seleccionarà la icona o fitxer. Aquest és el comportament al que esteu acostumat en altres escriptoris o sistemes operatius.

  ### Nota

  Aquesta opció es pot canviar en els diàlegs de configuració del Dolphin i Konqueror a la pestanya Navegació.

Clic simple per a obrir fitxers i carpetes

  Aquest és l'ajustament per omissió del KDE. Fent clic una sola vegada sobre la icona l'obrireu. Per a seleccionar-la/es podeu arrossegar-la/es o fer Ctrl+clic dret, o simplement fer clic i mantenir-la/es premuda/es per arrossegar-la/es. També podeu habilitar la selecció automàtica emprant la casella de selecció Selecciona les icones automàticament, de la que se'n parla més endavant.

Canvia la forma de l'apuntador damunt les icones

  Quan es marca aquesta opció, la forma del punter del ratolí canviarà cada vegada que se situï a sobre d'una icona.

  ### Suggeriment

  Aquesta opció hauria de marcar-se en la majoria de situacions. Ofereix més informació visual i, en essència, consisteix en que si feu clic, succeirà quelcom.

Selecciona les icones automàticament

  Tal com s'ha dit abans, si teniu seleccionada l'opció Clic simple per a obrir fitxers i carpetes, podreu seleccionar icones per arrossegar-les o utilitzant Ctrl+clic dret. Si rutinàriament us cal seleccionar icones, desitjareu activar aquesta casella de selecció, ja que us permetrà seleccionar icones automàticament simplement fent una pausa a sobre de la icona. Amb el control lliscant anomenat Retard: es determinarà quant de temps es requerirà abans de tenir efecte la selecció automàtica.

### Avançat

Acceleració de l'apuntador

  Aquesta opció us permet canviar la relació entre la distància que es mou el punter del ratolí per la pantalla i el moviment relatiu del propi dispositiu físic (que pot ser un ratolí, una bola o qualsevol altre dispositiu de punter).

  Un valor alt per al multiplicador d'acceleració us permetrà grans moviments del cursor sobre la pantalla, fins i tot si realitzeu un petit moviment amb el dispositiu físic.

  ### Suggeriment

  Un multiplicador entre 1x i 3x funcionarà bé en molts sistemes. Amb un multiplicador per sobre de 3x el cursor podria ser difícil de controlar.

Llindar de l'apuntador

  El llindar és la distància mínima que el cursor s'haurà de moure en la pantalla abans que aparegui l'acceleració. Si el moviment està dintre del llindar, el cursor es mourà com si l'acceleració estigués configurada a 1x.

  D'aquesta manera, quan es facin petits moviments amb el dispositiu físic (p. ex., un ratolí), encara mantindreu un control fi del cursor a la pantalla, mentre que moviments majors el mouran ràpidament a diferents àrees de la pantalla.

  Podeu configurar el valor del llindar entrant un valor al quadre d'edició o fent clic a les fletxes amunt/avall a la dreta del quadre.

  ### Suggeriment

  En general, quan més alta és l'Acceleració de l'apuntador, més alt desitjareu configurar el valor Llindar de l'apuntador. Per exemple, un valor Llindar de l'apuntador de 4 píxels podria ser apropiat per a una Acceleració de l'apuntador de 2x, però 10 píxels podria ser un valor millor per a 3x.

Interval per al doble clic

  Aquest és el màxim interval de temps entre clics per a que el KDE ho registri com a un doble clic. Si feu clic dues vegades i l'interval de temps entre els clics és menor que aquest número, el KDE considerarà aquesta acció com a un doble clic. Si l'interval de temps entre dos clics és major que aquest número, el KDE els considerarà com a dos clics separats.

Temps inici per a l'arrossegada i Distància inici per a l'arrossegada

  Si

  - feu clic amb el ratolí

  - per arrossegar dintre del temps especificat en Temps inici per a l'arrossegada i

  - moveu una distància igual o major que el nombre (de píxels) especificat en Distància inici per a l'arrossegada

  el KDE arrossegarà l'element seleccionat.

La roda del ratolí es desplaça

  Si disposeu d'un ratolí de roda, utilitzeu el botó de selecció de valors per a determinar quantes línies de text es desplaçarà amb un únic «pas» de la roda del ratolí.

### Navegació del ratolí

Aquesta pestanya us permet configurar les tecles del teclat numèric per a utilitzar-lo com a un dispositiu apuntador. Això pot ser d'utilitat quan estigueu treballant sense un dispositiu apuntador, o quan no tingueu cap altre ús per al teclat numèric.

Mou el ratolí amb el teclat (usant el teclat numèric)

  Per activar el mode de ratolí amb el teclat us caldrà seleccionar la casella de selecció anomenada Mou el ratolí amb el teclat (usant el teclat numèric). Una vegada fet, s'activaran les altres opcions i podreu personalitzar l'apuntador del teclat per a que es comporti de forma més adequada segons les necessitats.

  Les diverses tecles sobre el teclat numèric mouen en la direcció que s'espera. Tingueu present que podeu moure diagonalment amunt, avall, dreta i esquerra. La tecla número 5 emula un clic a un botó apuntador, típicament el botó esquerre del ratolí. Els diferents botons són emulats per la tecla / (fa de botó esquerre del ratolí), la tecla * (fa de botó mig del ratolí) i la tecla - (fa de botó dret del ratolí). Utilitzant la tecla + emulareu el doble clic. Podeu utilitzar la tecla 0 per emular el mantenir premut un botó de l'apuntador (per arrossegar amb facilitat) i aleshores utilitzar la tecla . per emular el realitzar l'acció del botó apuntador.

Retard de l'acceleració

  Aquest és el temps (en mil·lisegons) entre que es prem inicialment la tecla i el primer esdeveniment de moviment repetit per a l'acceleració de la tecla del ratolí.

Interval de repetició

  Aquest és el temps en mil·lisegons entre els esdeveniments de moviment repetits per a l'acceleració de la tecla del ratolí.

Temps d'acceleració

  Aquest és el temps en mil·lisegons abans que l'apuntador abasti una velocitat màxima per a l'acceleració de la tecla del ratolí.

Velocitat màxima

  Aquesta és la velocitat màxima en píxels per segon que l'apuntador pot abastar per a l'acceleració de la tecla del ratolí.

Perfil d'acceleració

  Aquesta és la declinació de la corba d'acceleració per l'acceleració de la tecla del ratolí.

### Compatibilitat Logitech

Alguns ratolins USB de Logitech implementen característiques especials, com ara el canviar a altes resolucions o proporcionar l'estat del subsistema sense fils. Si el KDE ha estat construït amb implementació de «libusb», aleshores obtindreu una pestanya addicional per a cada ratolí acceptat que estigui endollat.

Els dispositius acceptats són:

1. Wheel Mouse Optical

2. MouseMan Traveler

3. MouseMan Dual Optical

4. MX310 Optical Mouse

5. MX510 Optical Mouse

6. MX300 Optical Mouse

7. MX500 Optical Mouse

8. iFeel Mouse

9. Mouse Receiver

10. Dual Receiver

11. Cordless Freedom Optical

12. Cordless Elite Duo

13. MX700 Optical Mouse

14. Cordless Optical Trackman

15. Cordless MX Duo Receiver

16. MX100 Laser Mouse

17. Receptor per a presència de sense fils

No tots els dispositius accepten totes les capacitats (típicament els dispositius sense fils no proveeixen canvi per a la resolució, i de moment, tan sols els dispositius sense fils accepten el registre de l'estat), algunes parts de la pestanya no estan activades per a certs tipus de ratolí.

Si el ratolí accepta el canvi de resolució, el grup de botons d'opció Sensor Resolution estarà activat, i podreu canviar de 400 counts per inch a 800 counts per inch i a l'inrevés. Si utilitzeu 800 counts per inch, el mateix moviment físic del ratolí causarà una gran (més del doble) quantitat de moviment del cursor. Aquest ús tendeix a ser popular entre jugadors.

Si el ratolí accepta l'informe de l'estat sobre sense fils, s'activaran els estris per a Battery Level i RF Channel. Si el vostre ratolí implementa dos canals tant sols podreu canviar el RF Channel.